Author: koki
Company: Abyss Studios, Ltd.

Vyhodnotenie medzirezortného pripomienkového konania

Národný program oficiálnej rozvojovej pomoci SR na rok 2012 

Spôsob pripomienkového konania |
Počet vznesených pripomienok, z toho zásadných | 56  / 16
Počet vyhodnotených pripomienok | 56
Počet akceptovaných pripomienok, z toho zásadných | 45  / 14
Počet čiastočne akceptovaných pripomienok, z toho zásadných | 6  / 2
Počet neakceptovaných pripomienok, z toho zásadných | 5  / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo spravodlivosti Slovenskej republiky | 1 (1o,0z) | | x |
2 . | Ministerstvo vnútra Slovenskej republiky | | | | x
3 . | Ministerstvo financií Slovenskej republiky | 24 (20o,4z) | | |
4 . | Ministerstvo kultúry Slovenskej republiky | | | x |
5 . | Ministerstvo hospodárstva Slovenskej republiky | | | x |
6 . | Ministerstvo dopravy, výstavby a regionálneho rozvoja Slovenskej republiky | | | x |
7 . | Ministerstvo pôdohospodárstva a rozvoja vidieka Slovenskej republiky | 6 (3o,3z) | | |
8 . | Ministerstvo výstavby a regionálneho rozvoja Slovenskej republiky | | | | x
9 . | Ministerstvo obrany Slovenskej republiky | 5 (3o,2z) | | |
10 . | Ministerstvo zahraničných vecí Slovenskej republiky | | | | x
11 . | Ministerstvo práce, sociálnych vecí a rodiny Slovenskej republiky | | | x |
12 . | Ministerstvo životného prostredia Slovenskej republiky | | | x |
13 . | Ministerstvo školstva, vedy, výskumu a športu Slovenskej republiky | | | x |
14 . | Ministerstvo zdravotníctva Slovenskej republiky | 1 (0o,1z) | | |
15 . | Podpredseda vlády SR pre ľudské práva a národnostné menšiny | 1 (1o,0z) | | |
16 . | Centrum pre medzinárodnoprávnu ochranu detí a mládeže | | | | x
17 . | Ústredie práce, sociálnych vecí a rodiny | | | | x
18 . | Odbor vládnej agendy Úradu vlády | | | | x
19 . | Európske spotrebiteľské centrum | | | | x
20 . | Štátny dopravný úrad | | | | x
21 . | Odbor verejného obstarávania MŽP SR | | | | x
22 . | Odbor právnych služieb a odvolacích konaní | | | | x
23 . | Operačné stredisko záchrannej zdravotnej služby | | | | x
24 . | Asociácia záchrannej zdravotnej služby | | | | x
25 . | Verejnosť | 5 (5o,0z) | | |
26 . | Úrad vlády Slovenskej republiky | 6 (6o,0z) | | |
27 . | Splnomocnenec vlády SR pre rozvoj občianskej spoločnosti | 6 (0o,6z) | | |
28 . | Protimonopolný úrad Slovenskej republiky | | | x |
29 . | Najvyšší kontrolný úrad Slovenskej republiky | 1 (1o,0z) | | |
| SPOLU | 56 (40o,16z) | 0 (0o,0z) | 8 | 12

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia
MS SR | Odoslané bez pripomienok | O | A |

MF SR

VLASTNÝ MATERIÁL 
Kapitola 1. Úvod 
Navrhujem preveriť či výsledky hodnotiacej správy budú – v súlade s informáciou v poznámke č. 1 pod čiarou –zverejnené v tomto roku 2011.

O

A

Výsledky hodnotiacej správy budú zverejnené až v roku 2012.

MF SR

VLASTNÝ MATERIÁL 
Kapitola 1. Úvod 
Navrhujem doplniť stručné zhodnotenie Národného programu ODA 2011 a oblasti, na ktoré NP ODA 2012 nadväzuje.

O

ČA

Národný program ODA 2011 bude vyhodnotený samostatným materiálom "Informácia o poskytnutí ODA SR v roku 2011", ktorý bude predložený na rokovanie vlády SR v provom polroku 2011.

MF SR

VLASTNÝ MATERIÁL 
Kapitola 3. Dvojstranná rozvojová spolupráca 
Navrhujem používať slovo „pomoc“ miesto slova „spolupráca“ v súlade s definíciami oblastí pomoci v kapitole 2.

O

A

MF SR

VLASTNÝ MATERIÁL 
Kapitola 3.2. Technická pomoc a budovanie kapacít 
Za 5. odsek „SR spolu s Holandskom...“ navrhujem doplniť nový odsek s nasledujúcim textom: 
EBOR vytvorila iniciatívu pod názvom „Transition to Transition (T2T)“ a SR stála za vytvorením iniciatívy, ktorá umožňuje transfer vedomostí z vyspelých tranzitívnych ekonomík do menej vyspelých. Cieľom T2T je predstaviť krajinám južného a východného Stredomoria (Egypt, Tunisko, Maroko a Jordánsko) mandát EBOR – podporu procesu transformácie na trhové hospodárstvo pri rešpektovaní princípov demokracie a dodržiavania ľudských práv. Za týmto účelom bola v septembri 2011 vytvorená skupina zložená z vysokých predstaviteľov politickej reprezentácie, ktorej členom je aj SR zastúpená podpredsedom vlády a ministrom financií Ivanom Miklošom.

O

A

MF SR

VLASTNÝ MATERIÁL 
Kapitola 3.2. Technická pomoc a budovanie kapacít 
7. odsek – časť týkajúca sa programu Verejné financie pre rozvoj 
Žiadam zmeniť názov UNDP BRC v súlade so zaužívaným slovenským názvom nasledovne: ...spoločne s Regionálnym centrom Rozvojového programu OSN v Bratislave (UNDP BRC)... 
V predposlednej vete odseku navrhujem nahradiť časť „bude prebiehať do roku 2014“ slovami „je naplánovaná do roku 2014“. 
V poznámke č. 6 pod čiarou žiadam nahradiť slovo „hodnotenie“ slovom „preskúmanie“.

O

A

MF SR

VLASTNÝ MATERIÁL 
Kapitola 3.2. Technická pomoc a budovanie kapacít 
8. odsek, 9 riadok – časť týkajúca sa Fondu technickej spolupráce SR a EBOR 
Žiadam upraviť počet krajín z 19 na 18 nasledovne: „Teritoriálne fond pokrýva 18 krajín (1) východnej Európy a strednej Ázie.“ 
Odôvodnenie: Podľa revidovaného zoznamu Výboru pre rozvojovú pomoc Organizácie pre hospodársku spoluprácu a rozvoj (OECD) pre príjemcov oficiálnej rozvojovej pomoci schváleného Výborom pre rozvojovú pomoc OECD dňa 14. októbra 2011 je Chorvátsko vyradené zo zoznamu príjemcov oficiálnej rozvojovej pomoci s platnosťou od 1. januára 2012 s vykazovaním príspevkov za roky 2011, 2012 a 2013. 

1 Teritoriálne fond pokrýva krajiny (i) východnej Európy a strednej Ázie (prijímateľské krajiny): Albánsko, Arménsko, Azerbajdžan, Bielorusko, Bosna a Hercegovina, Čierna Hora, Gruzínsko, Kazachstan, Kirgizsko, bývalá juhoslovanská republika Macedónsko, Moldavsko, Mongolsko, Srbsko, Tadžikistan, Turecko, Turkménsko, Ukrajina, Uzbekistan a (ii) južného a východného Stredomoria (potencionálne prijímateľské krajiny) ako napríklad Egypt, Maroko, Izrael, Tunisko, Jordánsko.

O

A

MF SR

VLASTNÝ MATERIÁL 
Kapitola 3.2. Technická pomoc a budovanie kapacít 
9. odsek 
Navrhujem v materiáli bližšie špecifikovať o akú databázu expertov ide (uvádza sa, že „MZV SR naďalej bude pracovať s databázou expertov v rozvojovej spolupráci, ktorá bola vypracovaná a oficiálne spustená v roku 2011“) a prípadne uviesť odkaz na webovú stránku, kde sú informácie o uvedenej databáze.

O

A

MF SR

VLASTNÝ MATERIÁL 
Kapitola 3.2. Technická pomoc a budovanie kapacít 
6., 9., 10. a 11. odsek 
Navrhujem vyčleniť tieto odseky z kapitoly 3.2. a uviesť ich samostatne, keďže ich zámerom je budovať kapacity slovenských aktérov a nie kapacity rozvojových krajín a teda ich uvádzanie v rámci jednej kapitoly nie je konzistentné.

O

A

MF SR

VLASTNÝ MATERIÁL 
Kapitola 3.3. Zapájanie podnikateľskej sféry do rozvojovej spolupráce 
Začiatok prvej vety navrhujem preformulovať nasledovne: „Ústredné orgány štátnej správy zodpovedné za zahraničný obchod, podporu exportu, rozvojovú politiku a zabezpečovanie vzťahov voči Európskej únii a medzinárodným finančným inštitúciám budú podporovať...“ 
Súčasne navrhujem doplniť nasledovnú vetu: „Priestor pre zapojenie podnikateľských subjektov a mimovládnych organizácií do rozvojovej spolupráce sa vytvára aj v rámci projektov financovaných EÚ a medzinárodnými finančnými inštitúciami v krajinách, kde EÚ a tieto inštitúcie realizujú svoje operácie.“

O

A

MF SR

VLASTNÝ MATERIÁL 
Kapitola 3.3. Zapájanie podnikateľskej sféry do rozvojovej spolupráce 
Žiadame do tejto časti doplniť rezort Ministerstva financií SR ako rezort zodpovedný za spoluprácu a zabezpečovanie vzťahov s medzinárodnými finančnými inštitúciami (MFI). MF SR je pripravené na spoluprácu s MZV SR v oblasti poskytnutia skúseností so zapájaním slovenských podnikateľských subjektov do projektov medzinárodných finančných inštitúcií. 
Text: 
MF SR sa snaží o zapojenie slovenských podnikateľských subjektov do projektov MFI, napríklad zapojenie do projektov EBOR (bližšie informácie o bilaterálnom fonde s EBOR sú v časti 3.2.), projektov Svetovej banky a iných MFI. Zdieľanie a spájanie skúsenosti a odbornosti slovenských podnikateľských subjektov napríklad s EBOR rozvíja finančné vzťahy a má pozitívny vplyv na investície a hospodársky pokrok v krajinách východnej Európy, strednej Ázie, južného a východného Stredomoria.

O

A

MF SR

VLASTNÝ MATERIÁL 
Kapitola 4. Mnohostranná rozvojová spolupráca 
Druhý odsek z časti 4.1. „SR v roku 2012 zorganizuje seminár o pravidlách verejného obstarávania medzinárodných finančných inštitúcií“ žiadam presunúť k prvému odseku v kapitole 4. a za text doplniť do zátvorky „(napr. EBOR)“.

O

A

MF SR

VLASTNÝ MATERIÁL 
Kapitola 4.1. Mnohostranná rozvojová spolupráca s Európskou úniou 
Poslednú vetu prvého odseku z časti 4.1. „Pre zásadné a dlhodobé zlepšenie situácie v partnerských krajinách je v tomto zmysle trojstranná spolupráca nenahraditeľná.“, tretí a štvrtý odsek kapitoly 4.1. navrhujem z kapitoly 4.1. vyčleniť a uviesť ich samostatne ako trojstrannú pomoc. Nejedná sa o mnohostrannú spoluprácu v rámci Európskej únie. 
Do tejto kapitoly navrhujem presunúť (prípadne v tejto kapitole spomenúť) odsek z kapitoly 3.2. v znení: „SR spolu s Holandskom sa v roku 2011 stali spolupredsedami Pracovnej skupiny Spoločenstva demokracií pre Tunisko. Pri realizácií technickej pomoci sa bude klásť dôraz aj na túto dôležitú skutočnosť.“

O

A

MF SR

VLASTNÝ MATERIÁL 
Kapitola 4.2. Program OSN pre rozvoj 
Navrhujem upraviť názov na „Rozvojový program OSN“. 
Vzhľadom na zameranie aktivít zvereneckého fondu navrhujem presunúť text do kapitoly 3.2., pretože ide o bilaterálnu rozvojovú pomoc a o budovanie kapacít.

O

A

MF SR

VLASTNÝ MATERIÁL 
Kapitola 4.2. Program OSN pre rozvoj 
Žiadam doplniť kapitolu zameranú na spoluprácu Slovenskej republiky s organizáciami a programami Organizácie spojených národov (OSN). Podľa prílohy č. 1 bude v roku 2012 poskytnutý zo strany Slovenskej republiky organizáciám OSN viac ako 1 milión EUR.

Z

A

MF SR

VLASTNÝ MATERIÁL 
Kapitola 4.3. Svetová obchodná organizácia a Organizácia pre hospodársku spoluprácu a rozvoj 
Spoluprácu s OECD v oblasti štatistického vykazovania popísanú v druhom odseku, vrátane zapojenia MF SR do budovania systému štatistického evidovania a vykazovania rozvojovej pomoci, navrhujem presunúť do kapitoly zameranej na budovanie kapacít Slovenskej republiky v oblasti riadenia rozvojovej pomoci, ktorú navrhujem vyčleniť z kapitoly 3.2.

O

A

MF SR

VLASTNÝ MATERIÁL 
Kapitola 4.4. Mnohostranná rozvojová spolupráca s bankami 
Žiadam upraviť názov kapitola na „4.4. Mnohostranná rozvojová spolupráca s medzinárodnými finančnými inštitúciámi“. 
Odôvodnenie: Spresnenie a zosúladenie textu.

O

A

MF SR

VLASTNÝ MATERIÁL 
Kapitola 4.4. Mnohostranná rozvojová spolupráca s bankami 
V prvom odseku žiadam pred poslednú vetu doplniť nasledujúci text: 
„Každý projekt môže zahŕňať aj osobitné kontrakty a obchodné príležitosti pre dodávateľov, kontraktorov a konzultantov na celom svete. Vytvára sa tak priestor pre zapojenie aj privátneho sektora z donorských krajín vrátane SR do rozvojovej spolupráce.“

O

A

MF SR

VLASTNÝ MATERIÁL 
Kapitola 4.4. Mnohostranná rozvojová spolupráca s bankami 
V druhom odseku žiadam nahradiť slovné spojenie „na všeobecnom zvýšení kapitálu“ slovným spojením „na všeobecnom navýšení kapitálu“ v súlade s názvom materiálu schváleného vládou SR.

O

A

MF SR

VLASTNÝ MATERIÁL 
Kapitola 4.4. Mnohostranná rozvojová spolupráca s bankami 
Za druhý odsek navrhujem doplniť nasledujúci text: 
MF SR bude v roku 2012 koordinovať svoje aktivity v oblasti budovania kapacít s Inštitútom Svetovej banky (World Bank Institute – WBI).

O

A

MF SR

VLASTNÝ MATERIÁL 
Kapitola 5. Úlohy vyplývajúce z NP ODA 2012 
Úlohu č. 2 navrhujem upraviť tak, aby zohľadňovala zapájanie podnikateľských subjektov nielen do aktivít oficiálnej rozvojovej pomoci SR, ale aj do aktivít iných inštitúcií (napr. Európskej únie, medzinárodných finančných inštitúcií, apod.) nasledovne: „Zapojenie súkromného sektoru do ODA SR a rozvojovej spolupráce“.

O

A

MF SR

VLASTNÝ MATERIÁL 
Formálne úpravy 
Kapitola 3.7. Dobrovoľníctvo 
Navrhujem nahradiť slovo „schopnotí“ slovo „schopností“. 
Kapitola 4.1. Mnohostranná rozvojová spolupráca s Európskou úniou 
V 7. odseku navrhujem doplniť názov nástroja IPA nasledovne: Instrument for Pre-Accession Assistance“. 
Kapitola 4.3. Svetová obchodná organizácia a Organizácia pre hospodársku spoluprácu a rozvoj 
V druhom odseku v prvej vete navrhujem vypustiť slovo „či“. 
Nové úpravy 
Navrhujem doplniť čísla strán. 
Navrhujem doplniť prílohu č. 2 so zoznamom skratiek.

O

A

MF SR

DOLOŽKA VYBRANÝCH VPLYVOV  
Vplyvy na rozpočet verejnej správy 
V doložke vybraných vplyvov predkladateľ uvádza vplyvy na rozpočet verejnej správy – žiadne, avšak v priloženej tabuľke „Vplyv na rozpočet verejnej správy“ a v prílohách materiálu je kvantifikovaný vplyv na rok 2012 v sume 68 618 589 eur, na rok 2013 v sume 66 280 072 eur a na rok 2014 v sume 66 436 172 eur. 
Žiadam upraviť doložku vybraných vplyvov, a to označiť vplyvy na rozpočet verejnej správy – „negatívne“ a doplniť analýzu vplyvov, ktorá v rámci predbežného pripomienkového konania predložená bola.

Z

A

Vplyv na rozpočet verejnej správy bol označený - negatívne. Po úprave rozpočtov v súlade s pripomienkami rezortov je rozpočet na celkovú rozvojovú pomoc v roku 2012 v sume 68 810 931 v roku 2013 v sume 66 471516 eur a v roku 2014 v sume 66 627 616 eur. Všetky výdavky sú rozpočtovo kryté.

MF SR

DOLOŽKA VYBRANÝCH VPLYVOV  
Vplyvy na rozpočet verejnej správy 
Pri predložení materiálu na predbežné pripomienkové konanie sa predkladateľ vyjadril, že prijatím materiálu nevzniká rozpočtovo nekrytý vplyv a financovanie je vo všetkých troch rokoch zabezpečené v rozpočte dotknutých kapitol. Teraz to v materiáli chýba, žiadam doplniť.

Z

A

Všetky výdavky na oficiálnu rozvojovú pomoc sú rozpočtovo kryté.

MF SR

DOLOŽKA VYBRANÝCH VPLYVOV  
Vplyvy na rozpočet verejnej správy 
V časti A.5. Stanovisko gestorov doložky vybraných vplyvov chýba uvedenie stanoviska sekcie rozpočtovej politiky MF SR predložené MZV SR v rámci predbežného pripomienkového konania listom č. MF/29560/2011-411 zo dňa 9. 12. 2011.

Z

A

Požiadavka MF SR bola zapracovaná do doložky vybraných vplyvov.

MPRV SR

vlastný material 
1. V prílohe č. 1 v tabuľke v programe 09708 Ministerstvo pôdohospodárstva a rozvoja vidieka SR sú uvedené nekorektné názvy medzinárodných organizácií a sumy v rozpore s podkladmi za náš rezort, ktoré sme zaslali na Ministerstvo zahraničných vecí SR, odbor rozvojovej a humanitárnej pomoci, listom č. 50200/2011 zo dňa 3.11.2011. Taktiež došlo k aktualizácii informácií a podkladov v súvislosti s platbami do medzinárodných organizácií na rok 2012. Z týchto dôvodov žiadame uviesť program 09708 v prílohe č. 1 nasledovne: 

2012 2013 2014 
09708 Ministerstvo pôdohospodárstva a rozvoja vidieka SR 372 432,91 372 432,91 372 432,91 
Organizácia Spojených národov pre výživu a poľnohospodárstvo (FAO) 315 348,91 315 348,91 315 348,91 
Európska a stredozemská organizácia na ochranu rastlín (EPPO) 23 358 23 358 23 358 
Medzinárodná asociácia pre skúšanie osív (ISTA) 10 620 10 620 10 620 
Dohovor Organizácie Spojených národov o boji proti dezertifikácii v krajinách postihnutých vážnym suchom (UNCCD) 11 356 11 356 11 356 
Európsky program pre rastlinné genetické zdroje (ECPGR) – Bioversity International 7 000 7 000 7 000 
Európsky program pre lesné genetické zdroje (EUFORGEN) – Bioversity International 4 750 4 750 4 750 

Pozn.: Pri poplatkoch uhrádzaných v CHF (ISTA) a v USD (EUFORGEN-Bioversity International, čiastočne FAO) je uvedený menový prepočet na EUR podľa kurzu ECB k 7.12.2011).

Z

A

MPRV SR

vlastny material 
2. Svetový potravinový program (WFP) žiadame uviesť v programe 09071 Ministerstvo zahraničných vecí SR z dôvodu, že humanitárna pomoc WFP v podobe dobrovoľného príspevku vlády SR má byť poskytovaná z kapitoly rozpočtu Ministerstva zahraničných vecí SR. Uznesenie vlády SR č. 286/1997 ukladá ministrovi zahraničných vecí zabezpečiť realizáciu platby dobrovoľného príspevku vlády SR do WFP každoročne vo výške 15 000 USD.

Z

A

MPRV SR

vlastny material 
3. Podprogram 05T04 (suma 37 904 EUR) sa v prílohe č. 1 predloženého materiálu vyskytuje duplicitne (v programe 05T a tiež v programe 97, podprograme 09708). Žiadame uviesť len v časti 05T Oficiálna rozvojová pomoc dvojstranná.

Z

A

MPRV SR

vlastný materiál 
1. Žiadame v materiáli uvádzať najprv celý názov organizácie, programu a podobne, potom zaviesť skratku a tú ďalej v texte materiálu používať. Ide o skratky, ktoré sú odbornej verejnosti známe ale pre širokú verejnosť sú to možno neznáme pojmy. Ide najmä o skratky NP ODA, DAC/OECD, SAMRS, ZÚ SR.

O

A

MPRV SR

doložka vplyvov 
2. V doložke vybraných vplyvov sa uvádza pozitívny vplyv za oblasť 5 – vplyv na informatizáciu spoločnosti. Medzi viacerými rozvojovými projektmi je aj oblasť zvýšenia informatizácie, ale v rozvojových krajinách a nie v SR. V tejto časti sa však hodnotí vplyv na Slovenskú republiku, preto odporúčame opraviť tento údaj na „žiadne vplyvy“.

O

N

V roku 2012 sa rozšíri informačný systém Slovenskej agentúry pre medzinárodnú rozvojovú spoluprácu (SAMRS) o manažérsky informačný systém (MIS) a zabezpečí sa jeho prepojenie na Rozpočtový informačný systém (RIS), ktorý sa v súčasnosti upravuje o modul rozvojovej pomoci.Základnou funkciou MIS je zjednodušiť proces programovania a implementácie projektov rozvojovej pomoci SR, ich monitorovania a hodnotenia. Systém budovaný v súlade s požiadavkami DAC OECD na štatistické vykazovanie tiež umožní evidenciu a spracovania štatistických údajov rozvojovej pomoci, vytvárať a podávať správy v rôznych formách.

MPRV SR

vlastný materiál 
3. Príloha č. 1 je neprehľadná. Sú v nej uvedené sumáre viacerých výziev (napr. výzvy pre technickú pomoc body 4. - 6.), pri iných bodoch zasa nie je jasné či ide o sumár. Navrhujeme rozčleniť jednotlivé tituly v tabuľke v prílohe podľa jednotlivých častí materiálu: časti 3.1. – až 3.8. a 4.1. až 4.4.

O

N

Tabuľka je prehľadná. Žltou farbou sú označné hlavé položky, bielou frabou podpoložky. Podpoložky sú zhrnuté sumárom pri hlavnej položke.

MO SR

vlastný materiál 
v 5. časti je do tabuľky potrebné doplniť úlohy smerujúce k napĺňaniu prvej priority z úvodu dokumentu, ktorou je pomoc najchudobnejším.

Z

A

MO SR

vlastný materiál 
v rámci hodnotenia NP ODA 2012 je nevyhnutné tiež vyhodnocovať, vzhľadom na vynakladanie nemalých prostriedkov, ako rozvojová pomoc SR reálne ovplyvňuje /zlepšuje/ rozvojové podmienky v jednotlivých krajinách resp. oblastiach, resp. aký je reálny vzťah medzi vynaloženými finančnými vstupmi a dosiahnutými rozvojovými výstupmi.

Z

A

MZV SR súhlasí so stanoviskom MO SR. Z uvedeného dôvodu bola v časti 5. uvedená úloha "Monitorovanie a nezávislé hodnotenie ODA SR" s indikátorom "Realizácia monitorovania a hodnotenia projektov ODA SR vo vybraných partnerských krajinách ". Takéto prvé nezávislé hodnotenia boli v roku 2011 realizované v Afganistane a Bosne a Hercegovine.

MO SR

vlastný materiál 
v 1. časti „Úvod“ v štvrtom odseku v prvej vete navrhujem nahradiť text „je aj odrazom nás samých“ textom „je odrazom hodnôt slovenskej spoločnosti“.

O

A

MO SR

vlastný materiál 
v 2. časti „Priority rozvojovej spolupráce SR“ v štvrtom odseku v prvej vete je uvedené: „ ...sa budú podporovať prierezové priority zamerané na ochranu životného prostredia, boja proti klimatickým zmenám...“. Predmetné dve prierezové priority /zameranie/ sú v ďalšom texte národného programu spomínané len minimálne. Rovnako z hľadiska celkových finančných zdrojov vynakladaných na ODA predstavujú len zlomok celkových výdavkov. Je preto nepresné definovať tieto oblasti ako prioritné. Navrhujeme zreálniť stanovenie prierezových priorít.

O

N

Národný program ODA SR na rok 2011 definoval uvedené zamerania ako prierezové priority. Pri samotnej implementácii takéto nastavenie sa osvedčilo.

MO SR

vlastný materiál 
v 5. časti „Úlohy vyplývajúce z NP ODA 2012“ v tabuľke nie sú uvedené konkrétne termíny splnenia jednotlivých úloh napriek tomu, že v texte je na termíny odvolávka. Navrhujeme preto tieto termíny uviesť.

O

A

Bol upresnený text v časti 5 aj s poznámkou pod čiarou.

MZ SR | Ministerstvo zdravotníctva Slovenskej republiky má k predloženému materiálu zásadnú pripomienku. Finančné prostriedky na oficiálnu rozvojovú pomoc (05T) na roky 2013 – 2015 môže kapitola zdravotníctva poskytnúť len v prípade navýšenia rozpočtu na daný účel. Z rozpočtu, ktorým Ministerstvo zdravotníctva Slovenskej republiky disponuje môže byť realizovaný program 09705 – Platby medzinárodným organizáciám. Z uvedeného dôvodu žiadam vypustiť z uznesenia vlády Slovenskej republiky predloženého materiálu úlohu pre ministra zdravotníctva SR. | Z | A | Bola vypustená úloha pre MZ SR v uznesení vlády SR.

PPV

všeobecná pripomienka k celému materiálu 
S ohľadom na súčasne do MPK predloženú Národnú stratégiiu pre globálne vzdelávanie na obdobie rokov 2012 - 2016 
odporúčame stanovisko uplatnené k citovanému materiálu zohľadniť aj v tomto materiáli : 

S ohľadom na uznesenie vlády Slovenskej republiky č. 717 zo 16. novembra 2011 k návrhu na vypracovanie celoštátnej stratégie ochrany a podpory ľudských práv v Slovenskej republike, v ktorom vláda ukladá podpredsedovi vlády pre ľudské práva a národnostné menšiny predložiť na rokovanie vlády návrh celoštátnej stratégie ochrany a podpory ľudských práv v Slovenskej republike do 30. septembra 2012, ministrom spolupracovať pri vypracovaní celoštátnej stratégie ochrany a podpory ľudských práv v Slovenskej republike priebežne do 30. septembra 2012, ako koordinátor činnosti vypracovania predmetnej celoštátnej stratégie ochrany a podpory ľudských práv v Slovenskej republike navrhujem Ministerstvu zahraničných vecí Slovenskej republiky a Ministerstvu školstva, vedy, výchovy a športu Slovenskej republiky súčinnosť pri predkladaní Akčných plánov pre plnenie úloh vyplývajúcich z Národnej stratégie pre globálne vzdelávanie na roky 2012, 2013, 2014, 2015 a 2016 v rámci Národného programu oficiálnej rozvojovej pomoci na príslušný rok. 

Odôvodnenie: 
Vládou schválený návrh celoštátnej stratégie ochrany a podpory ľudských práv v Slovenskej republike o.i. predpokladá, že “významnou súčasťou programu ochrany a podpory ľudských práv je aj plán výchovy a vzdelávania k ľudským právam, ktorý presiahne charakter súčasne platného plánu výchovy a vzdelávania k ľudským právam v pôsobnosti rezortu školstva a popíše: 
– opatrenia efektívneho prierezového včlenenia ľudskoprávnej výchovy a vzdelávania do štátneho vzdelávacieho programu; 
– systém prípravy a vzdelávania odborníčok a odborníkov pre oblasť ľudských práv v rámci univerzitného a postgraduálneho štúdia; 
– systém ľudskoprávneho vzdelávania a ďalšieho vzdelávania pedagogických zamestnancov a zamestnankýň pôsobiacich v regionálnom školstve; 
– systém začlenenia ľudskoprávnych aspektov do profesijného vzdelávania predovšetkým v jednotlivých kľúčových rezortoch a inštitúciách; 
– systém prepojenia vzdelávania medzi jednotlivými subjektmi v oblasti ľudských práv, aby sa zachovala prierezovosť stratégie v tejto oblasti, t. j. definovanie možností spolupráce medzi vzdelávacími a inými inštitúciami v oblasti ľudských práv; 
– metódy propagácie a osvety v oblasti ľudských práv v pôsobnosti zodpovedných orgánov štátnej správy a verejnoprávnych inštitúcií, vrátane informovania o právach zakotvených v medzinárodných ľudskoprávnych dohovoroch a Charte základných práv Európskej únie a o prostriedkoch, ktoré umožňujú sa týchto práv konkrétne domáhať v prípade, že sú porušené; 
– celoživotné vzdelávanie občianok a občanov (najmä tých znevýhodnených) mimo školy; 
– metódy propagácie výchovy k ľudským právam a občianskej zodpovednosti v médiách a iných sociálnych sieťach, vrátane vyhodnotenie stavu rodovo citlivého vzdelávania, resp. vzdelávania zameraného na ľudské práva žien a na rodovú rovnosť a opatrenia na jeho rozvoj. 

Z uvedeného vyplýva, že súčinnosť zodpovedného predkladateľa Národnej stratégie pre globálne vzdelávanie na obdobie rokov 2012 – 2016, ministra zahraničných vecí Slovenskej republiky, aj jej ďalšieho predkladateľa, ministra školstva, vedy, výskumu a športu Slovenskej republiky s koordinátorom celoštátnej stratégie ochrany a podpory ľudských práv v Slovenskej republike, ktorým je podpredseda vlády Slovenskej republiky pre ľudské práva a národnostné menšiny, je logická a nevyhnutná.

O

A

V súvislosti s Národnou stratégiou pre globálne vzdelávanie na obdobie rokov 2012 - 2016, pri vypracovaní akčných plánov na nasledujúce roky (od roku 2013) sa bude brať do úvahy celoštátna stratégia ochrany a podpory ľudských práv v Slovenskej republike.

Verejnosť

celému dokumentu 
Pripomienky Platformy MVRO k Národnému programu ODA pre rok 2012 

3.1. Rozvojová spolupráca s prioritnými krajinami 

Keňa 
Navrhujeme túto formuláciu sektorových priorít: 

-Zlepšenie prístupu úrovne zdravia s dôrazom na znevýhodnené komunity (podvýživa, chronické ochorenia, infekčné ochorenia) vrátane k zdravotnej starostlivosti pre znevýhodnené komunity; 
- Podpora základného, stredného a odborného vzdelávania s dôrazom na uplatnení sa mladých ľudí na trhu práce 
- Zvyšovanie poľnohospodárskej produkcie a zlepšenie ochrany životného prostredia prostredníctvom rozvoja vidieckych komunít. 

Juhosudánska republika 
Navrhujeme túto formuláciu 3 sektorových priorít: 

- Zlepšenie úrovne zdravia s dôrazom na znevýhodnené komunity (podvýživa, chronické ochorenia, infekčné ochorenia) vrátane prístupu k zdravotnej starostlivosti pre znevýhodnené komunity; 
- Podpora základného a odborného vzdelávania – vzdelávanie zdravotného personálu a lekárov, vzdelávanie učiteľov, kurzy profesných zručností a budovanie škôl 
- Zvyšovanie poľnohospodárskej produkcie prostredníctvom rozvoja farmárstva 
a vidieckych komunít 

Niektoré členské organizácie Platformy vnímajú zúženie „klasickej“ rozvojovej pomoci na tri cieľové krajiny negatívne, z dôvodu zníženia možných slovenských kapacít. 

3.2. Technická pomoc 

Navrhujeme používať program CETIR aj na tieto aktivity: 

a) Pozývanie zástupcov inštitúcií z partnerských krajín (zástupcov občianskej spoločnosti, ako aj zástupcov štátnych inštitúcií) na študijné návštevy na Slovensko, ktoré by iniciovali a organizovali priamo mimovládne organizácie. 
b) Aktivity v rámci podpory verejnej informovanosti na Slovensku - možnosť pozvať zástupcu občianskej spoločnosti alebo štátnej inštitúcie z partnerskej krajiny ako hosťa konferencie alebo verejného podujatia, ktoré organizuje MVO 
c) Účasť zástupcov MVO/a ich spolupracujúcich expertov na podujatiach v partnerských krajinách, ktoré sa týkajú tém transformácie a integrácie 
d) Spolufinancovanie publikačných výstupov k téme transformácie alebo integrácie, prípadne úhradu nákladov na ich distribúciu v partnerských krajinách 
e) Tvorba analýz, štúdií o partnerských krajinách, sektorových záujmoch SR, možnosť exploračných ciest (needs assessment, feasibility study, a pod.), z ktorých by vznikla správa verejne dostupná pre záujemcov o danú krajinu. 
f) Možnosť kryť náklady na vycestovanie zástupcov slovenských organizácií do partnerských krajín za účelom hľadania projektových partnerov a prípravy väčších projektov 

Navrhujeme konkrétnejšie identifikovať formu spolupráce SR s Holandskom v rámci patronátu nad demokratizáciou Tuniska. 

3.3. Zapájanie podnikateľov do rozvojovej spolupráce 
- navrhujeme umožniť aj iným typom subjektov – štátnym inštitúciám a mimovládnym organizáciám uchádzať sa v partnerstve s podnikateľským sektorom v týchto výzvach. Týka sa to najmä sektora regionálneho a komunitného rozvoja, v ktorom majú skúsenosti rozvojové regionálne agentúry, komunitné nadácie, či rôzne profesné asociácie, ktoré majú status MVO. 
- navrhujeme rozšíriť teritoriálnu pôsobnosť týchto výziev aj na Keňu 
- zároveň navrhujeme, aby mali grantové výzvy, zamerané na technologické projekty – ako je energetika, vodné hospodárstvo, metrológia priame zadania definované na základe potrieb inštitúcií v prijímateľskej krajine a v súlade s národnými rozvojovými stratégiami, z dôvodu, aby bola dovezená slovenská technológia relevantná a skutočne využívaná v budúcnosti prijímateľskou krajinou. 

3. 7. Rozvojové vzdelávanie: 
- navrhujeme zvýšiť položku v rozpočte z dôvodu zreálnenia implementácie Národnej stratégie pre globálne vzdelávanie v roku 2012 
- odporúčame v programe zadefinovať aj spoluprácu MZV a MŠ a vymedziť pre MŠ zodpovednosť za inštitucionálnu podporu implementácie Národnej stratégie pre globálne vzdelávanie 

3.8. Dobrovoľníctvo 
- navrhujeme zdôrazniť vysielanie najmä mladých ľudí

O

ČA

Rozpočtová položka pre rozvojové vzdelávanie už bola navýšená v zmysle prednesenej požiadavky Platformy MVRO na Koordinačnom výbore pre oficiálnu rozvojovú pomoc SR dňa 7.12.2011. Táto pripomienka bola zapracovaná do materiálu. 

V súvislosti s Národnou stratégiou pre globálne vzdelávanie na obdobie rokov 2012 - 2016, vymedzenie zodpovednosti Ministerstva školstva, vedy, výskumu a športu SR je podrobnejšie rozpracované v rámci predmetnej stratégie, na ktorú sa Národný program ODA SR explicitne odvoláva. 

V prípade CETIR ide o medzivládny program. Pripomienky nie sú v súlade so schváleným programom CETIR. Pre mimovládne organizácie je otvorená široká škála nástrojov v rámci technickej pomoci: otvorené výzvy v rámci ODA SR pre technickú pomoc, položka verejnej informovanosti v rámci ODA SR (semináre, konferencie, publikácie), ako aj dotačný systém MZV SR mimo ODA SR (analýzy, konferencie atď). 

Zapájanie podnikateľských subjektov bude realizované v súlade so zákonom č. 545/2010 o poskytovaní dotácií v pôsobnosti MZV SR (t. z. cez otvorené výzvy).

Verejnosť

Hlavnému materiálu 
Pri prioritných krajinách Afganistan, Južný Sudán a Keňa neexistuje Country Strategy Paper (CSP), napriek skutočnosti, že SR pomoc poskytuje už od rokov 2003, resp. 2005. Odporúčam v návrhu NP ODA 2012 uviesť, kedy sa budú CSP spracovávať.

O

A

Bola doplnená úloha v časti 5.

Verejnosť

Hlavnému materiálu 
Podľa mojej osobnej skúsenosti z Afriky (Keňa, Etiópia) si nemyslím, že socio-ekonomický rozvoj vidieckych oblastí aj to len pri Afganistane dostatočne zahŕňa zabezpečenie vodných zdrojov a najmä zdrojov pitnej vody. Bez tohto nevyhnutného predpokladu nebude dostatočne účinná ani lekárska starostlivosť a vzdelávanie. Slovensko disponuje kapacitami inštitúcií a firiem pre zabezpečenie prieskumu a dodávky vodných zdrojov. Na základe uvedeného odporúčam rozšírenie sektorových priorít o zabezpečenie zdrojov pitnej vody. Gestor ODA SR by sa mal nad.

O

A

Keňa bola dodatočne zahrnutá medzi prioritné krajiny v rámci zapojenia podnikateľských subjektov do ODA SR. V rámci tohto zamerania medzi sektorové priority o. i.patrí aj vodné hospodárstvo.

Verejnosť

Hlavnému matreriálu 
Pri prioritných krajinách Afganistan, Južný Sudán a Keňa neexistuje Country Strategy Paper (CSP), napriek skutočnosti, že SR pomoc poskytuje už od rokov 2003, resp. 2005. Odporúčam v návrhu NP ODA 2012 uviesť, kedy sa budú CSP spracovávať.

O

A

Bola doplnená úloha v časti 5.

Verejnosť | Podľa mojej osobnej skúsenosti z Afriky (Keňa, Etiópia) si nemyslím, že socio-ekonomický rozvoj vidieckych oblastí aj to len pri Afganistane dostatočne zahŕňa zabezpečenie vodných zdrojov a najmä zdrojov pitnej vody. Bez tohto nevyhnutného predpokladu nebude dostatočne účinná ani lekárska starostlivosť a vzdelávanie v prioritných krajinách oficiálnej rozvojovej pomoci SR. Slovenko disponuje kapacitami inštitúcií a orqanizácií zameraných na prieskum a dodávku pitnej vody. Na základe uvedeného odporúčam rozšírenie sektorových priorit o zabezpečenie zdrojov pitnej vody. | O | A | Keňa bola dodatočne zahrnutá medzi prioritné krajiny v rámci zapojenia podnikateľských subjektov do ODA SR. V rámci tohto zamerania medzi sektorové priority o. i. patrí aj vodné hospodárstvo.

ÚV SR

časť 3.2, 1 ods. 
V poslednej vete v zátvorke žiadame vynechať zmienku o Národnom konvente. NK o EÚ predstavuje fórum pre štruktúrovanú verejnú diskusiu v otázkach vyplývajúcich z členstva SR v EÚ, podporuje verejnú diskusiu o európskych témach, zvyšuje informovanosť verejnosti a vypracováva odporúčania pre vládu SR. Z uvedeného je zrejmé, že jeho prínos k ODA je minimálny.

O

N

Ide o efektívny spôsob odovzdávania transformačných skúseností pre partnerské krajiny ODA SR.

ÚV SR

Časť 3.2, 5 ods. 
Navrhujeme konkretizovať formu a spôsob budovania odborných kapacít v rámci ODA.

O

ČA

Forma a spôsob budovania kapacít sa dotýky viacerých kapitol - zapojenie podnikateľskej sféry, vysielanie dobrovoľníkov atď.

ÚV SR

Časť 3.2, 8 ods.  
Navrhujeme doplniť informáciu o spôsobe vypracovania a štruktúre databázy expertov a konkretizovať jej ďalšie využitie, resp. zdieľanie.

O

N

Ide o technickú záležitosť, ktorá nemá byť detailne rozpísaná v programovacom dokumente.

ÚV SR

Časť 3.8, 2 ods. 
Navrhujeme explicitne formalizovať potrebu aktualizácie znenia materiálu „Mechanizmus poskytovania humanitárnej pomoci SR do zahraničia“ prostredníctvom formulácie úlohy v návrhu uznesenia k predkladanému materiálu.

O

ČA

Úloha je explicitne uvedená v časti 5.

ÚV SR

Časť 4.1, 2 ods. 
Žiadame špecifikovať inštitúcie zodpovedné za zorganizovanie semináru o pravidlách verejného obstarávania medzinárodných finančných inštitúcií.

O

A

ÚV SR

Časť 5, tabuľka  
V stĺpci „Indikátor“ navrhujeme špecifikovať termíny plnenia a spôsob realizácie úloh v tých prípadoch, kde nie je uvedený (forma a spôsob realizácie monitorovania a hodnotenia ODA SR, spôsob zvýšenia povedomia slovenských subjektov o finančných nástrojoch EÚ v oblasti rozvojovej spolupráce).

O

A

Bol upresnený text v časti 5 aj s poznámkou pod čiarou.

ÚV SR

3.1. Rozvojová spolupráca s prioritnými krajinami Keňa  
Sektorove priority: 

-Zlepšenie prístupu úrovne zdravia s dôrazom na znevýhodnené komunity (podvýživa, chronické ochorenia, infekčné ochorenia) vrátane k zdravotnej starostlivosti pre znevýhodnené komunity; 
- Podpora základného, stredného a odborného vzdelávania s dôrazom na uplatnení sa mladých ľudí na trhu práce 
- Zvyšovanie poľnohospodárskej produkcie a zlepšenie ochrany životného prostredia prostredníctvom rozvoja vidieckych komunít.

Z

A

ÚV SR

3.1. Rozvojová spolupráca s prioritnými krajinami Juhosudánska republika 
Sektorove priority: 

- Zlepšenie úrovne zdravia s dôrazom na znevýhodnené komunity (podvýživa, chronické ochorenia, infekčné ochorenia) vrátane prístupu k zdravotnej starostlivosti pre znevýhodnené komunity; 
- Podpora základného a odborného vzdelávania – vzdelávanie zdravotného personálu a lekárov, vzdelávanie učiteľov, kurzy profesných zručností a budovanie škôl 
- Zvyšovanie poľnohospodárskej produkcie prostredníctvom rozvoja farmárstva 
a vidieckych komunít

Z

A

ÚV SR

3.2. Technická pomoc program CETIR  
a) Pozývanie zástupcov inštitúcií z partnerských krajín (zástupcov občianskej spoločnosti, ako aj zástupcov štátnych inštitúcií) na študijné návštevy na Slovensko, ktoré by iniciovali a organizovali priamo mimovládne organizácie. 
b) Aktivity v rámci podpory verejnej informovanosti na Slovensku - možnosť pozvať zástupcu občianskej spoločnosti alebo štátnej inštitúcie z partnerskej krajiny ako hosťa konferencie alebo verejného podujatia, ktoré organizuje MVO 
c) Účasť zástupcov MVO/a ich spolupracujúcich expertov na podujatiach v partnerských krajinách, ktoré sa týkajú tém transformácie a integrácie 
d) Spolufinancovanie publikačných výstupov k téme transformácie alebo integrácie, prípadne úhradu nákladov na ich distribúciu v partnerských krajinách 
e) Tvorba analýz, štúdií o partnerských krajinách, sektorových záujmoch SR, možnosť exploračných ciest (needs assessment, feasibility study, a pod.), z ktorých by vznikla správa verejne dostupná pre záujemcov o danú krajinu. 
f) Možnosť kryť náklady na vycestovanie zástupcov slovenských organizácií do partnerských krajín za účelom hľadania projektových partnerov a prípravy väčších projektov 

Konkrétnejšie identifikovať aj formu spolupráce SR s Holandskom v rámci patronátu nad demokratizáciou Tuniska.

Z

ČA

Súhlasíme s bodom b. Ostatné body nie sú akceptované, keďže nie sú v súlade so schváleným programom CETIR. V prípade CETIR ide o medzivládny program. Pre mimovládne organizácie je otvorená široká škála nástrojov v rámci technickej pomoci: otvorené výzvy v rámci ODA SR pre technickú pomoc, položka verejnej informovanosti (semináre, konferencie, publikácie), ako aj dotačný systém MZV SR mimo ODA SR (analýzy, konferencie.

ÚV SR

3.3. Zapájanie podnikateľov do rozvojovej spolupráce 
- umožniť aj iným typom subjektov – štátnym inštitúciám a mimovládnym organizáciám uchádzať sa v partnerstve s podnikateľským sektorom v týchto výzvach. Týka sa to najmä sektora regionálneho a komunitného rozvoja, v ktorom majú skúsenosti rozvojové regionálne agentúry, komunitné nadácie, či rôzne profesné asociácie, ktoré majú status MVO. 
- rozšíriť teritoriálnu pôsobnosť týchto výziev aj na Keňu 
- grantové výzvy, zamerané na technologické projekty – ako je energetika, vodné hospodárstvo, metrológia priame zadania definované na základe potrieb inštitúcií v prijímateľskej krajine a v súlade s národnými rozvojovými stratégiami, z dôvodu, aby bola dovezená slovenská technológia relevantná a skutočne využívaná v budúcnosti prijímateľskou krajinou.

Z

A

Zapájanie podnikateľských subjektov bude realizované v súlade so zákonom č. 545/2010 o poskytovaní dotácií v pôsobnosti MZV SR (t. z. cez otvorené výzvy).

ÚV SR

3.6. Rozvojové vzdelávanie a verejná informovanosť  
- zvýšiť položku v rozpočte z dôvodu zreálnenia implementácie Národnej stratégie pre globálne vzdelávanie v roku 2012 
- zadefinovať v programe aj spoluprácu MZV a MŠ a vymedziť pre MŠ zodpovednosť za inštitucionálnu podporu implementácie Národnej stratégie pre globálne vzdelávanie

Z

ČA

Rozpočtová položka pre rozvojové vzdelávanie už bola navýšená v zmysle prednesenej požiadavky Platformy MVRO na Koordinačnom výbore pre oficiálnu rozvojovú pomoc SR dňa 7.12.2011. Táto pripomienka bola zapracovaná do materiálu. 

Vymedzenie zodpovednosti Ministerstva školstva, vedy, výskumu a športu SR je podrobnejšie rozpracované v rámci Národnej stratégie pre globálne vzdelávania na roky 2012 - 2016, na ktorú sa Národný program ODA SR explicitne odvoláva.

ÚV SR

3.8. Dobrovoľníctvo 
- zdôrazniť vysielanie najmä mladých ľudí, nakolko prave táto kategória je v rámci rozvojovej pomoci najvacsia

Z

A

NKÚ SR

Doložka vybraných vplyvov 
Doložka vybraných vplyvov v bode 1. „Vplyvy na rozpočet verejnej správy“ je v rozpore s prílohou č. 1 „Výdavky na rozvojovú pomoc SR na roky 2012 – 2014“. Odporúčame zosúladiť vplyvy.

O

A